### Beslutningstema

Det skal i denne sag besluttes om Kommuneplantillæg 139-680 og Lokalplan nr. 173-680 for Solcellepark ved Tyvse (VE2022 Projekt #12) og kommuneplantillæg 165-150 og lokalplan 200-150 for Højspændingssamlestation Galgemark, samt den fælles miljøvurderingsrapport skal endeligt vedtages

For Teknik- og Miljøudvalget omfatter det lokalplanerne og miljøvurderingsrapporten. For Klima-, Vækst- og Udviklingsudvalget omfatter det kommuneplantillæggene.

### Historik

Klima-, Vækst-, og Udviklingsudvalget godkendte den 11. maj 2022 proces- og tidsplan for idéhøring

Idéhøringen med dertilhørende borgermøde fandt sted den 3. juni 2022 til den 10. juli 2022

Kommunebestyrelsen godkendte igangsætning af planlægning for projektet (VE2022 projekt #12) den 31. august 2022

Kommunalbestyrelsen besluttede den 27. marts 2025 at sende kommuneplantillæg, lokalplan og miljøvurderingsrapport i 8 ugers offentlig høring, i perioden 7. april til 2. juni. Der er afholdt vejledende afstemning i høringsperiodens sidste 14 dage.

### Sagsfremstilling

**Lokalplan nr. 173-680**Lokalplanen fastlægger, at planområdet må anvendes til solcelleanlæg med tilhørende tekniske anlæg, transformerstation, batterianlæg samt byggeri og anlæg, der er nødvendig for solcelleanlæggets drift. Der planlægges for en elproduktion på ca. 174.000 MWh.

Lokalplanområdet omfatter et sammenhængende areal, hvor der kan opstilles solceller med tilhørende tekniske installationer.

Solcelleanlægget må opføres på faste stativer, herunder saddeltagslignende stativer eller med trackersystem. Højden på solceller og batterianlæg er fastlagt til 4 meter og for transformerstation med tilhørende tekniske anlæg 8,5 meter. Der må opføres en transformerstation med et areal på 2.500 m² og et eller flere områder med batterianlæg på op til samlet 4 ha. med en kapacitet på 250 MWh/500 MWh.

Der skal etableres afskærmende beplantningsbælter langs planområdets afgrænsning og trådhegn på indersiden af den afskærmende beplantning

**Lokalplan 200-150**Lokalplanen fastlægger, at planområdet må anvendes til etablering af højspændingssamlestation. Stationen skal samle to nettilslutningskabler for separate solcelleanlæg, så de kan tilsluttes Energinets transformatorstation samlet.

Kim Larsen og dertilhørende tekniske installationer må ikke overstige en bygningshøjde på 4 meter fra reguleret terræn. [adresse] må dog opføres med en højde på 20 meter over terræn.

Lokalplanen fastsætter krav om beplantningsbælte omkring højspændingssamlestationen, med trådhegn på indersiden.

**Kommuneplantillæg 139-680**Kommuneplantillægget udarbejdes parallelt med lokalplan nr. 173-680 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - solcelleanlæg og tilknyttede tekniske anlæg, herunder bl.a. transformatorstation og batterianlæg. Da en del af det nye rammeområde omfatter en del af et eksisterende rammområde for vindmøller, reduceres rammeområdet for vindmøller med det areal, der indgår i det nye rammområde for solceller. Kommuneplantillægget ændrer ikke på retningslinjer eller andet i Kommuneplanen.

**Kommuneplantillæg 165-150**Kommuneplantillægget udarbejdes parallelt med lokalplan nr. 200-150 for at danne plangrundlaget for lokalplanen.

Kommuneplantillægget udlægger en ny kommuneplanramme for at muliggøre lokalplanen. Der udlægges en ny ramme til tekniske anlæg - Teknisk anlæg, herunder højspændingssamlestation. Kommuneplantillægget ændrer ikke på retningslinjer eller andet i Kommuneplanen.

**Miljøvurdering**Kommuneplantillæggene og de omtalte lokalplaner er alle en del af solenergianlæggets realisering. De er derfor miljøvurderet samlet, og fremgår derfor at samme miljøvurderingsrapport.

Da det samlede konkrete projekt, industrianlæg til fremstilling af elektricitet, bygning af veje samt kabelanlæg til transport af den producerede elektricitet, er at finde på miljøvurderingslovens bilag 2, det samme gør sig gældende for højspændingsstationen. Begge plangrundlag omfattet af krav om miljøvurdering jf. miljøvurderingsloven. Bygherre har anmodet om, at der frivilligt udarbejdes en samlet fuld miljøkonsekvensrapport. Miljørapporten og miljøkonsekvensrapporten er grundet et stort sammenfald i miljøvurderingslovens krav til indhold, for nærværende projekt sammenskrevet i en enkelt rapport, miljøvurderingsrapport.

§25 tilladelsen:

Forvaltningen har udarbejdet et udkast til §25-tilladelsen. §25-tilladelsen meddeles administrativt og er vedhæftet sagsfremstillingen til orientering.

**Sammenfatning af høringssvar for lokalplan 173-680 og kommuneplantillæg 139-680**Under høringen er der indkommet 12 høringssvar. Ingen af bemærkninger medfører en ændring af planen. Høringssvarene fremsendes til projektejer.

Flere myndigheder har afgivet bemærkninger til planforslaget. Museum [adresse] og [adresse] har taget planforslaget til efterretning og har ingen yderligere bemærkninger. Energinet har gjort opmærksom på, at deres luftledningsprojekt gennem området skal respekteres, og har fremsat tekniske krav til placering og adgangsforhold i relation til deres anlæg.

Borgere har udtrykt bekymringer om projektets placering på landbrugsjord, påvirkning af landskabet og biodiversiteten, samt konsekvenser for vildt og trafiksikkerhed. Flere peger på behovet for faunapassager, beplantning og adgang til stier. Enkelte har fremsat forslag om alternative placeringer af solceller, fx på tage eller i bynære områder. Der er også udtrykt bekymring for ejendomsværdier, manglende kompensation og sociale konsekvenser for naboer. Enkelte borgere har fremsat forslag om ændringer i hegning, beplantning og etablering af rekreative stier. Der er også rejst kritik af projektets miljøvurdering og manglende hensyn til naturbeskyttelse, særligt i relation til nærliggende Natura 2000-områder.

Foreningen By og Land Vestslesvig har fremhævet vigtigheden af at bevare adgang til offentlige stier og veje samt at sikre landskabets kulturhistoriske træk. Foreningen anbefaler bredere beplantningsbælter og understreger betydningen af biodiversitet og rekreative muligheder i området.

Lokalplanen og Kommuneplantillægget omfatter samme område, et areal på ca. 231 ha, beliggende ved Tyvse, syd for Løgumkloster. Planerne udarbejdes for at muliggøre etablering af et solcelleanlæg.

**Sammenfatning af høringssvar for lokalplan 200-150 og kommuneplantillæg 165-150**
Under høringen er der indkommet 2 høringssvar. Ingen af bemærkninger medfører en ændring af planen. Høringssvarene fremsendes til projektejer.
Museum [adresse] vurderer, at der er høj risiko for at støde på væsentlige jordfaste fortidsminder i planområdet og anbefaler en frivillig arkæologisk forundersøgelse før anlægsarbejde. Museet påpeger, at tidligere udtalelser i [adresse] er fejlagtigt gengivet og ønsker deres aktuelle vurdering indarbejdet. Museet udtrykker ønske om tidligere inddragelse i planproces-sen fremover. [adresse] har ingen indvendinger til planforslaget, da anlægget vurderes ikke at påvirke udsigten til eller fra [adresse] væsentligt, idet bebyggelsen i [adresse] visuelt afskærmer anlægget.
Der er ikke modtaget høringssvar fra borgere.

Der er ikke modtaget høringssvar fra foreninger.

### Lovgrundlag

Planloven

Miljøvurderingsloven

### Indstilling Fagchefen for Klima, Plan og Udvikling indstiller,

at Kommuneplantillæg nr. 139-680 godkendes,

at Kommuneplantillæg nr. 165-150 godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Ruben Schultz og Jakob Toft anbefaler indstillingen.

Nick Petersen og Nicolai Gregersen kan ikke anbefale en godkendelse.

Jimmy Mortensen deltog ikke i mødet.